31. 8. 81 De Europæiske Fællesskabers Tidende , Nr. L 247/21 RÅDETS FORORDNING (EØF) Nr. 2449/81 af 27. juli 1981 om gennemførelse af afgørelse nr. 2/81 truffet af Den blandede Komité EØF — Norge om ændring af protokol nr. 3 angående definitionen af begrebet »varer med oprindelsesstatus« og angående metoderne for administrativt samarbejde, for at tage hensyn til ændringen i den internationale metode til fastlæggelse af »toldværdien« RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: overenskomsten mellem Det europæiske økonomiske Fællesskab og kongeriget Norge (!) blev undertegnet den 14. maj 1973 og trådte i kraft den 1. juli 1973; i medfør af artikel 28 i protokol nr. 3 angående defini- tionen af begrebet »varer med oprindelsesstatus« og angående metoderne for administrativt samarbejde, som udgør en integrerende del af nævnte overenskomst, har Den blandede Komité vedtaget afgørelse nr. 2/81 om ændring af den pågældende protokol for at tage hensyn til ændringen i den internationale metode til fastlæggelse af »toldværdien«; denne afgørelse skal finde anvendelse i Fællesskabet — UDSTEDT FØLGENDE FORORDNING: Artikel 1 Afgørelse nr. 2/81 truffet af Den blandede Komité EØF-Norge finder anvendelse i Fællesskabet. Teksten til afgørelsen er knyttet til denne forordning. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1981. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. juli 1981. (1) EFT nr. L 171 af 27. 6. 1973, s. 2. På Rådets vegne P. WALKER Formand